EkBass/fiwiki-20250220-pages-articles huggingface dataset:
Vatsalaukunkiertymä

Mahalaukunkiertymä on koirilla esiintyvä tila, jossa mahalaukku kiertyy itsensä ympäri. Mahalaukku sulkeutuu ja koira ei pysty ulostamaan tai oksentamaan. Oireina on mahan turpoaminen ja oksennusyritykset. Mahalaukunkiertymä on erittäin vakava tila ja vaatii aina eläinlääkärin hoitoa. Vatsan seutu tulee koiralla vatsalaukunkiertymässä niin kivuliaaksi, että kevytkin kosketus saa lempeänkin koiran puremaan jopa omistajaansa. Mahalaukunkiertymässä elimistö joutuu sokkitilaan ja sisäelinten verenkierto estyy. Kiertymä puretaan leikkauksessa, ja yleensä mahalaukku kiinnitetään ompelein vatsaontelon seinämään. Hoitamaton mahalaukunkiertymä johtaa koiran menehtymiseen. Vaiva on yleisempi suurilla koiraroduilla, joilla on syvä rintakehä. Ennaltaehkäisynä koiran ei kannata antaa juosta heti ruokailun jälkeen. Ruokakupin korottaminen lisää vatsalaukunkiertymän riskiä “Cumulative incidence of GDV during the study was 6% for large breed and giant breed dogs. Factors significantly associated with an increased risk of GDV were increasing age, having a first-degree relative with a history of GDV, having a faster speed of eating, and having a raised feeding bowl. Approximately 20 and 52% of cases of GDV among the large breed and giant breed dogs, respectively, were attributed to having a raised feed bowl.” (J Am Vet Med Assoc 2000;217:1492–1499). ==Katso myös== *Tyrä *Suolisolmu ==Lähteet== ==Aiheesta muualla== *Suomen Briard ry, vatsalaukunkiertymä. Liisa Lehtonen. Web Archive 2010. *Vatsalaukun kiertymä. Eläinlääkäri.fi. Web Archive 2008. Luokka:Koirien sairaudet
Jon-Jon Geitel

Jon-Jon Sebastian Geitel (s. 16. tammikuuta 1990 Helsinki) on suomalainen näyttelijä, ääninäyttelijä ja muusikko. __NOTOC__ ==Ura== Geitel vietti nuoruutensa Helsingin Heikinlaaksossa. Hän vaihtoi myöhemmin koulua Kaisaniemen ala-asteelle, jossa hän aloitti musiikkiluokalla. Hänen sukunsa on aikoinaan muuttanut Suomeen Saksasta 1700-luvulla. Geitel kirjoitti ylioppilaaksi keväällä 2008 Sibelius-lukiosta ja opiskeli Teatterikorkeakoulussa teatteritaiteen maisteriksi vuosina 2010–2016. Geitel on toiminut freelancer-näyttelijänä Helsingin kaupunginteatterissa ja Tampereen Työväen Teatterissa. Elokuvia ja TV-sarjoja, joissa Geitel on näytellyt, ovat muun muassa Kotikatu (2009), Parasta aikaa (2009–2010), Helppo elämä (2009–2010), Roskis­prinssi (2011), 95 (2017), Ratamo (2018), Tähdet, tähdet (2019) ja Sorjonen (2019). Geitel on myös mukana toisena laulusolistina Roope Salminen & Koirat -yhtyeessä, joka julkaisi esikoislevynsä maaliskuussa 2016. Vuonna 2010 perustettu yhtye sai levytyssopimuksen Warner Music Finlandin kanssa maaliskuussa 2014. Geitelin ensimmäinen soololevy Päivä kerrallaan julkaistiin maaliskuussa 2021. Geitel oli yksi Selviytyjät Suomi -ohjelman kuudennen tuotantokauden kilpailijoista. == Yksityiselämä == Geitel avioitui näyttelijä Saara Geitelin (o.s. Kaskilahti) kanssa heinäkuussa 2023. ==Filmografia== ===Elokuvia=== Vuosi Elokuva Rooli 2003 Helmiä ja sikoja loppukilpailija 2005 Onnen varjot Tomi 2011 Roskisprinssi Jed Pohjakallio 2013 Fatima videovuokraamon Matti 2014 Kristuksen morsian gay-ravintolan tarjoilija 2016 Love Records – Anna mulle Lovee saksofonisti 2017 Wendy and the Refugee Neverland toimistomies 95 Saku Koivu 2018 Supermarsu sukeltaja 2019 Poissa Emman mies ===Televisiosarjoja=== Vuosi Sarja Rooli 2006 Lukio Ville Virkkunen 2008–2009 Kotikatu Tosse 2009–2010 Helppo elämä Niklas Holmström 2010 Parasta aikaa Julle 2014 Ihan sama Agentti 2016 Roba hipsteri 2018 HasBeen Mikko Ratamo Esa Jokela 2021 Kummeli esittää: Kontio & Parmas Petrinen Rantabaari Petteri Sund Hautalehto: Kylmä syli Niko 2021– Koskinen Markku Kaatio === Äänirooleja === ==Teatterirooleja== * High School Musical on Stage! (Troy Bolton / Ripper) Helsingin kaupunginteatteri, 2008 * High School Musical 2 (ensemble / varalla Chad Danford) Helsingin kaupunginteatteri, 2009 * Aladdin- musikaali (Aladdin) Aleksanterin teatteri, 2012 * Tarzan (Tarzan) Helsingin kaupunginteatteri, 2014 * Shrek (Shrek) Helsingin kaupunginteatteri, 2016Shrek – HKT * Kirka – Surun pyyhit silmistäni (Danny / lakimies / ensemble) Helsingin kaupunginteatteri, 2017Musikaalin esittely – HKT * Poikabändi (Matteus) Tampereen Työväen Teatteri, 2019 ==Lähteet== ==Aiheesta muualla== * * Luokka:Suomalaiset laulajat Luokka:Suomalaiset näyttelijät Luokka:Suomalaiset ääninäyttelijät Luokka:Vuonna 1990 syntyneet Luokka:Elävät henkilöt
Giuseppe Saronni

Giuseppe Saronni (s. 22. syyskuuta 1957 Novara) on italialainen entinen maantiepyöräilijä. Lempinimellä Beppe tunnettu Saronni voitti yhteensä 193 kilpailua ammattilaisurallaan, vuosina 1977-1989. Hän oli Francesco Moserin kova kilpakumppani. Saronni voitti Italian ympäriajossa kaikkiaan 24 etappia sekä kokonaiskilpailun vuosina 1979 ja 1983. Hän voitti ammattilaisten maailmanmestaruuden Goodwoodissa, Isossa-Britanniassa vuonna 1982 ennen Yhdysvaltain Greg LeMondia. Saronnin loppukiri oli niin vaikuttava, että hän sai lempinimen Goodwoodin kiväärinlaukaus. Edellisenä vuonna Saronni oli jäänyt MM-kilpailussa toiseksi Belgian Freddy Maertensin jälkeen. Vuonna 1982 Saronni voitti myös Lombardian ympäriajon. Kauden 1983 alussa Saronni esitti jälleen loistavan kirin voittaessaan Milano–San Remo-klassikon; kolmena edellisenä vuonna hän oli sijoittunut kilpailussa toiseksi. Nykyään Saronni työskentelee Lampre-Fondital-tallin managerina. ==Saavutukset== 1978 * 1. Tirreno-Adriatico + etappivoitto * 3. Italian mestaruuskilpailu * 4. Ammattilaisten maantieajon MM-kilpailu * 5. Italian ympäriajo + 3 etappivoittoa 1979 * 1. Italian ympäriajo + 3 etappivoittoa ja pistekilpailun voitto * 1. Züri-Metzgete * 1. Tour de Romandie + 2 etappivoittoa * 1. Midi Libre + 2 etappivoittoa * Vuelta a Andalucía, 2 etappivoittoa * Katalonian ympäriajo, 2 etappivoittoa * Tirreno-Adriatico, etappivoitto 1980 * 1. Italian mestaruuskilpailu * 1. La Flèche Wallonne * Italian ympäriajo, 7 etappivoittoa ja pistekilpailun voitto * Tirreno-Adriatico, etappivoitto * Tour de Romandie, etappivoitto 1981 * 2. Ammattilaisten maantieajon MM-kilpailu * Italian ympäriajo, 3 etappivoittoa ja pistekilpailun voitto * Tirreno-Adriatico, 2 etappivoittoa * Tour de Romandie, 2 etappivoittoa 1982 * 1. Ammattilaisten maantieajon MM-kilpailu * 1. Lombardian ympäriajo * 1. Giro del Trentino + etappivoitto * 1. Sveitsin ympäriajo + etappivoitto * 1. Milano-Torino * 1. Tirreno-Adriatico, 2 etappivoittoa * Vuelta a Andalucía, 4 etappivoittoa * Italian ympäriajo, 3 etappivoittoa 1983 * 1. Italian ympäriajo + 3 etappivoittoa ja pistekilpailun voitto * 1. Milano–San Remo * Espanjan ympäriajo, 2 etappivoittoa 1984 * Norjan ympäriajo, 2 etappivoittoa 1985 * Italian ympäriajo, 2 etappivoittoa * Vuelta a Andalucía, etappivoitto 1987 * Tirreno-Adriatico, etappivoitto 1988 * 2. Italian mestaruuskilpailu * Vuelta a Andalucía, etappivoitto 1989 * Vuelta a Andalucía, etappivoitto ==Tallit== * SCIC (1977-1981) * Del Tongo (1982-1988) * Malvor (1989) Saronni, Giuseppe Saronni, Giuseppe Saronni, Giuseppe Saronni, Giuseppe
Fredrik Åkesson

thumb|300px|Åkesson oikealla Arch Enemy -yhtyeen kanssa. Fredrik Åkesson (s. 18. heinäkuuta 1972 Tukholma) on ruotsalainen kitaristi. Hän soittaa tällä hetkellä metalliyhtyeessä Opeth sekä hard rock -vaikutteisessa yhtyeessä Talisman. Åkesson tunnetaan etenkin soolokitaristina, ja hän on soitto- ja tilutustaidoiltaan arvostettu kitaristi, etenkin Ruotsissa. Åkesson soitti myös noin puolentoista vuoden ajan ruotsalaismetalliyhtye Arch Enemyssä, josta kuitenkin joutui lähtemään kitaristi Christopher Amottin palattua yhtyeeseen vuonna 2007. Åkesson oli yhtyeeseen liittyessään vuonna 2005 korvannut juuri Amottin. Fredrik Åkessonin liittyi Opethiin vuoden 2007 toukokuussa Opethin alkuperäisen kitaristin Peter Lindgrenin jätettyä yhtyeen henkilökohtaisista syistä. Opethin keulahahmo Mikael Åkerfeldt ilmoitti Åkessonin värväämisestä lähes saman tien Lindgrenin erottua. Åkesson esiintyi ensi kertaa yhtyeen kanssa samana vuonna Suomessa, 15. heinäkuuta, Ilosaarirockissa Joensuussa. Åkesson on soittanut soolokitaraa myös Krux-yhtyeen II-albumilla, vuodelta 2006. Tukholmalaislähtöisellä Åkessonilla on tällä hetkellä sopimus ESP- kitaramerkin kanssa. Luokka:Opeth Luokka:Ruotsalaiset metallimusiikin kitaristit Luokka:Vuonna 1972 syntyneet Luokka:Elävät henkilöt
Mark Delaney

Mark Delaney (s. 13. toukokuuta 1976 Haverfordwest, Wales) on walesilainen jalkapalloilija, joka edusti usean vuoden ajan Englannin Valioliigassa pelannutta Aston Villaa. Hän oli pelipaikaltaan puolustaja. Vuosien 1995 ja 1998 välillä Delaney edusti Carmarthen Townia, jossa nousi joukkueen kapteeniksi jo 20-vuotiaana. 1. kesäkuuta 1998 walesilainen siirtyi vapaalla siirrolla Cardiff Cityyn. Kauden ajan Cardiffissa pelanut Delaney myytiin 28 liigaottelun jälkeen 250 000:lla punnalla Aston Villaan maaliskuussa 1999. Delaney teki 24. elokuuta 1999 ensimmäisen maalinsa Aston Villalle ottelussa Watfordia vastaan. Delaney pelasi Walesin maajoukkueessa 36 ottelua. == Lähteet == == Aiheesta muualla == * Delaneyn profiili soccerbase.comin sivustolla Luokka:Walesilaiset jalkapalloilijat Luokka:Vuonna 1976 syntyneet Luokka:Elävät henkilöt
Maksasolu

thumb|Läpileikkaus ihmisen maksasta. Maksasolut eli hepatosyytit muodostavat n. 70–80 prosenttia maksan solutilavuudesta. Nämä solut osallistuvat proteiinisynteesiin ja hiilihydraattien, kolesterolin, sappisuolojen ja fosfolipidien muodostamiseen, detoksifikaatioon ja monien aineiden muokkaamiseen. == Maksasolun histologia == Maksasolu on läpimitaltaan noin 30 (μm) ja muodoltaan monikulmio. Maksasolun pinnat ovat joko sinusoidiin, sappitiehyisiin tai toisiin maksasoluihin päin. Aikuisen maksan soluissa on useimmiten vain yksi tuma. Sen koko on noin 10 prosenttia solun tilavuudesta, ja se sijaitsee keskellä maksasolua. Tuma on vaaleahko ja kromatiini on siinä hajallaan. Tumassa on yksi tai useampia tumajyväsiä. Kaksitumaisia soluja tavataan vanhuksilla ja regeneraation yhteydessä. Tumavakuolit ovat melko yleisiä. Tavallisesti maksasolut sisältävät ruskeita jyväsiä, lipofuskiinia, jonka määrä lisääntyy iän myötä. Uudet tekniikat ovat mahdollistaneet solurungon havainnollistamisen valomikroskooppisesti. Maksasolu on pitkäikäinen: jopa puoli vuotta ja mm. tästä syystä maksakudoksessa nähdään mitooseja todella harvoin. Maksasolut saavat eri määrän happea ja ravintoa, mikä saattaa johtaa maksasolujen aineenvaihdunnallisiin eroihin. Maksapalkkien välissä olevat sinusoidit ovat endoteelin verhoamia. Endoteelissa esiintyvät aukot tekevät mahdolliseksi eri plasmakomponenttien kulkeutumisen maksasolun ja sinusoidin seinämän välissä olevaan nk. Dissen tilaan. Sinusoidit sisältävät myös Kupfferin soluja, jotka sijaitsevat usein kahden sinusoidin liitoskohdassa. Maksasolun solulimassa on paljon soluelimiä ja kalvoja: Maksasoluissa on yksi tai useampia tumajyväsiä, jotka koostuvat ribosomien esiasteista, jotka sisältävät RNA:ta. Kromatiini on tasaisena tai jyväisenä, ja solun jakaantumisen hetkellä kromosomit erottuvat siinä. Muut tumainkluusiot ovat normaaleissa oloissa harvinaisia, paitsi glykogeeni, joka esiintyy noin 30 nm:n läpimittaisten yksittäisten kappaleiden muodossa. Maksasolut sisältävät runsaasti Golgin laitteita, jotka ovat tavanomaisimmin sappitiehyiden ja tuman lähellä. Mitokondriot ovat 1–4 μm:n paksuisia rakkuloita. Ne muodostavat noin viidesosan solujen tilavuudesta (1 500 – 2 000 kpl/solu) == Proteiinisynteesi == Maksasolut tuottavat veren seerumiin albumiinia, fibrinogeeniä ja hyytymistekijöitä. Maksasolussa tapahtuu pääasiallisesti lipoproteiinien, seruloplasmiinin, transferriinin, komplementtien ja glykoproteiinien synteesi. Maksasolut tekevät omat rakenneproteiininsa ja entsyyminsä. == Hiilihydraattiaineenvaihdunta == Maksasolut luovat rasvahappoja hiilihydraateista sekä syntetisoivat triglyseridejä rasvahapoista ja glyserolista. Maksasolut myös syntetisoivat apoproteiineja, joihin liitetään ja joiden kanssa kuljetetaan lipoproteiineja (VLDL, HDL). == Aiheesta muualla == *Solunetti: Maksasolut Luokka:Solut Luokka:Maksa
Vera Jordanova

Vera Jordanova (s. 28. elokuuta 1975 Helsinki) on suomalais-bulgarialainen malli ja elokuvanäyttelijä. Jordanovan kummatkin vanhemmat olivat bulgarialaisia muusikoita. Lapsuutensa hän vietti heidän kanssaan kiertueilla ympäri Pohjoismaita. Lopulta he asettuivat Bulgariaan, jossa Jordanova vietti lapsuutensa. Maan poliittisen ilmapiirin vuoksi perhe kuitenkin muutti takaisin Jordanovan synnyinmaahan, Suomeen. Hän oli tuolloin 14-vuotias. Helsingissä Jordanova meni suomalaiseen lukioon, joka oli erikoistunut kieliin. Suomen kielen lisäksi hän opiskeli venäjää, englantia ja ranskaa ja osaa puhua näitä kaikkia kieliä sujuvasti. Lisäksi hän osaa espanjaa. Ylioppilaaksi pääsyn jälkeen suuri suomalainen mallitoimisto löysi Jordanovan ja hän alkoi esiintyä useissa kansallisissa lehdissä ja kampanjoissa. Vähitellen hänen mallinuransa laajeni ulkomaille asti ja hän vietti paljon aikaa kuvauksissa ympäri maailmaa. Mallia Jordanova esitti myös ensimmäisessä elokuvaroolissaan. Tämä oli pieni näyttäytyminen Åke Lindmanin trillerissä Harjunpää ja kiusantekijät (1993). Varsinaisen uransa näyttelijänä hän aloitti 1990-luvun lopulla näytellen tv-sarjoissa Tähtitehdas (1998) ja Isänmaan toivot (2000). Ensimmäisen suuremmanluokan roolin hän sai Eli Rothin ohjaamassa ja käsikirjoittamassa kauhuelokuvassa Hostel: Part II (2007). Siinä hän näytteli mystistä femme fatalea, joka vaanii mitään arvaamattomia nuoria interreilaajia. Jordanova seurusteli viisi vuotta taikuri Iiro Seppäsen kanssa, mutta pari erosi alkuvuodesta 2008. Hän on seurustellut myös näyttelijä Samuli Edelmannin kanssa sekä elokuva-alalla työskentelevän Riku Roimun kanssa. Vuonna 2013 hän kihlautui kolumbialaisen Federico Ruizin kanssa ja he avioituivat kesäkuussa 2016. Heille syntyi poika 18. elokuuta 2016 New Yorkissa. == Lähteet == * ===Viitteet=== Luokka:Suomalaiset mallit Luokka:Suomalaiset elokuvanäyttelijät Luokka:Vuonna 1975 syntyneet Luokka:Elävät henkilöt
Savoie

Savoie ([savwa], ”Savoiji”, arpitaaniksi Savouè) on Ranskan departementti numero 73. Savoie sijaitsee Alpeilla Itä-Ranskassa Rhône-Alpesin hallintoalueella. Departementti on pinta-alaltaan 6 028 neliökilometriä, ja vuonna 2006 siellä oli 403 094 asukasta. Savoie jakautuu edelleen kolmeen arrondissementtiin, 37 kantoniin ja 305 kuntaan. Savoien pääkaupunki on Chambéry. Toinen tunnettu kaupunki on Albertville, jossa pidettiin talviolympialaiset 1992. ==Matkailu== thumb|left|Val Thorens, 2 300 m Departementin alueella sijaitsee useita laskettelukeskuksia, kuten Val d’Isère ja Kolme laaksoa (). Siihen kuuluu useita laskettelukeskuksia kolmesta eri laaksosta: Courchevel, Méribel, Les Menuires ja Val Thorens. Savoyard fondue on paikallinen herkku, joka valmistetaan Savoien alueen valkoviinistä ja emmental- ja beaufort-juustoista. == Historia == Savoie oli osa historiallista Savoijin valtiota. Savoien departementti syntyi, kun Napoleon III liitti alueita Ranskaan vuonna 1860. == Lähteet == == Aiheesta muualla == * Savoien departementin kotisivut * Savoien matkailutiedotus * Luokka:Ranskan viinialueet
Ajomies (vuoden 1921 elokuva)

Ajomies (Körkarlen) on uudenvuodenpäivänä 1921 ensi-iltansa saanut ruotsalaisen Victor Sjöströmin kuuluisin kotimaassaan ohjaama mykkäkauhuelokuva. Tätä Selma Lagerlöfin samannimiseen romaaniin pohjautuvaa teosta pidetään yleisesti yhtenä parhaista koskaan tehdyistä skandinaavisista elokuvista ja koko maailman mykkäelokuvista. Ajomies luokitellaan kauhuelokuvaksi kuolema-aiheensa ja painajaismaisten näkyjensä vuoksi. Pohjimmiltaan teemana on silti kristillisyys kuten anteeksiannon ja katumuksen tärkeys.Mykkäelokuvasivusto. Kari Glödstaf. Viitattu 16.7.2018. Ajomies oli Ingmar Bergmanin suosikkielokuva. Hänen Mansikkapaikkansa on kunnianosoitus niin Sjöströmille – joka esitti elokuvassa pääosaa – kuin tämän teoksellekin. Arne Mattsson on ohjannut Ajomiehestä samannimisen uudelleenfilmatisoinnin, joka sai ensi-iltansa vuonna 1958. ==Juoni== Ajomies kertoo tarinan alkoholisti David Holmista, joka loukkaantuu kuolettavasti uudenvuodenyönä. Legendan mukaan hänestä tulee Ajomies, kuolleiden sieluja keräävä Kuoleman palvelija. Edellinen Ajomies ilmestyy Davidille, mutta ennen kuin hänen on aika astua tuonpuoleiseen, hänen on käytävä elämäntaipaleensa lävitse. ==Näyttelijät== ==Lähteet== Luokka:Vuoden 1921 ruotsalaiset elokuvat Luokka:Ruotsalaiset mykkäelokuvat Luokka:Ruotsalaiset mustavalkoelokuvat
Black Earth

Black Earth on ruotsalaisen metalliyhtye Arch Enemyn debyyttialbumi, vuodelta 1996. Albumi on alun perin julkaistu Wrong Again Recordsin levymerkillä, mutta sen uudelleenjulkaisua ovat julkaisseet myös levy-yhtiöt Century Media ja Regain Records, joka on Wrong Again Recordsin tilalle syntynyt levy-yhtiö. Ensialbumiksi Black Earth sai yllättävän hyvän vastaanoton metallipiireissä, etenkin Japanissa, ja yhtye itsekin pitää albumia loistavana debyyttinä. Kaupallinen suosio albumilla kuitenkaan ei ollut verrattavissa yhtyeen 2000-luvun tuotantoon. Albumin ensimmäinen kappale "Bury Me an Angel" kuuluu edelleenkin yhtyeen livesetin vakio-osastoon. Albumista julkaistiin bonusraitoja sisältävä uudelleenjulkaisu vuonna 2007. == Kappaleet == # # # # # # # # # === Bonuskappaleet uudelleenjulkaisuissa === Kappaleet "Losing Faith" sekä "The Ides of March" ovat Century Median sekä Regain Recordsin julkaiseman uudelleenjulkaisun lisäkappaleet, ja "Aces High" on vain Regainin julkaisussa ollut bonusraita. # * # # == Kokoonpano == * Johan Liiva – laulu, basso * Michael Amott – kitara * Christopher Amott – kitara * Daniel Erlandsson – rummut === Muut === * Fredrik Nordström – tuottaja == Arvostelut == * Allmusic: Allmusic review == Lähteet == == Aiheesta muualla == * * Luokka:Vuoden 1996 esikoisalbumit Luokka:Arch Enemyn albumit
Franco Chioccioli

Franco Chioccioli (s. 25. elokuuta 1959 Castelfranco di Sopra) on italialainen entinen maantiepyöräilijä. Hänen uransa kohokohta oli Italian ympäriajon voitto vuonna 1991. ==Saavutuksia== 1983 * 7. Milano–San Remo * 15. Italian ympäriajo * Giro del Trentino, 1. etapin voitto 1984 * 1. Coppa Agostoni * 1. Giro del Trentino + 2. etapin voitto 1985 * 9. Italian ympäriajo + 14. etapin voitto 1986 * 5. Sveitsin ympäriajo + 6. etapin voitto * 6. Italian ympäriajo + 8. etapin voitto 1987 * 8. Milano–San Remo * 8. Tirreno-Adriatico * 14. Italian ympäriajo 1988 * 5. Italian ympäriajo + 6. etapin voitto 1989 * 5. Italian ympäriajo 1990 * 6. Italian ympäriajo * Giro del Trentino, 4. etapin voitto 1991 * 1. Italian ympäriajo + 15., 17. ja 20. etapin voitto * 2. Italian mestaruuskilpailu 1992 * 1. Euskal Bizikleta + 5. etapin voitto * 3. Italian ympäriajo + 19. etapin voitto * 16. Ranskan ympäriajo + 15. etapin voitto * Giro del Trentino, 1. etapin voitto 1993 * 2. Euskal Bizikleta + 5. etapin voitto * 19. Italian ympäriajo == Tallit == *1982 - Selle Italia *1983 - Vivi-Benotto *1984 - Murella-Rossin *1985 - Fanini-Wührer *1986 - Ecoflam *1987 - Gis Gelati-Jollyscarpe *1988 - Del Tongo *1989 - Del Tongo *1990 - Del Tongo *1991 - Del Tongo - MG Boys *1992 - GB-MG Maglificio *1993 - GB-MG Maglificio *1994 - Mercatone Uno-Medeghini ==Lähteet== * Saavutukset memoire du cyclisme -sivustolla Luokka:Italialaiset maantiepyöräilijät Luokka:Giro- voittajat Luokka:Vuonna 1959 syntyneet Luokka:Elävät henkilöt
Regain Records

Regain Records on ruotsalainen levy-yhtiö, joka on erikoistunut julkaisemaan enimmäkseen raskaamman sarjan metallimusiikkia, kuten death- ja black metal -albumeita. Per Gyllenbäck perusti Regain Recordsin Wrong Again Records -nimisen levy-yhtiön tilalle vuonna 1997. Yhtiö sai mainetta jo Wrong Again Recordsin aikaan muun muassa nykyään hyvin suosittujen yhtyeiden, kuten In Flamesin ja Arch Enemyn ansiosta. Regain Recordsin myynti kasvoi merkittävästi, kun se uudelleenjulkaisi jo tunnetuksi tulleen In Flamesin kaksi ensimmäistä albumia, Lunar Strainin ja Subterraneanin, jotka olivat alun perin julkaistu vielä Wrong Again -levymerkillä. Regain Recordsista on sittemmin laajentunut ruotsalaisesta levy-yhtiöstä Euroopassa laajalti toimivaksi levy-yhtiöksi ja jakelijaksi. Sen kiinnityksiin kuuluu tai on kuulunut merkittäviä metalliyhtyeitä, kuten Behemoth, Dark Funeral, Dismember, Enthroned, Gorgoroth, Marduk, Mustasch ja Overkill. ==Aiheesta muualla== * Regain Recordsin virallinen kotisivu. Luokka:Ruotsalaiset levy-yhtiöt Luokka:Black metal -levy-yhtiöt Luokka:Death metal -levy-yhtiöt Luokka:Metallimusiikin levy-yhtiöt
Koronkiskonta

Koronkiskonta on kohtuuttoman suuren koron perimistä lainatusta rahasta. Historiallisessa asiayhteydessä ja ulkomailla käsitteellä voidaan viitata myös muihin kohtuuttomiin veloituksiin rahanvaihdossa ja lainauksessa, kuten esimerkiksi suuriin palkkioihin valuutan vaihdosta toiseen. Koronkiskontaa harjoittavaa henkilöä kutsuttiin entisaikaan koronkiskuriksi. == Historia == Babyloniasta tunnetaan koronkiskontaa harjoittanut pankki nimeltään Egipi & Pojat. Babyloniassa korkeista lainankoroista kärsivät varsinkin pienviljelijät, jotka joutuivat riippuvaisiksi lainanantajistaan. Assyriassa lainankorko saattoi nousta jopa 50 prosenttiin. == Koronkiskonta Suomessa == Koronkiskonnalle ei Suomessa ole määritelty tiettyä korkorajaa, mutta koronkiskonnaksi voidaan laskea korko, joka ylittää reilusti julkisen valvonnan alaisten rahoituslaitosten, yleensä pankkien tavallisesti ottaman koron. Suomessa koronkiskonnaksi on epäilty pikalainoja myöntävien pikavippiyritysten toimintaa, jonka korkomäärät ovat moninkertaisesti ylittäneet pankkien myöntämien lainojen koron. Asiasta on kuitenkin tehty syyttämättäjättämispäätöksiä, koska pikavippien todellisiin vuosikorkoihin on laskettu myös korkeat käsittely- ja tilinhoitomaksut.http://www.ksml.fi/uutiset/kotimaa/poliisi-pikavipit- eiv%C3%A4t-ole-koronkiskontaa/305112 === Lainkohdat === Rikoslain 36 luvun 6 §:ssä ja 7 §:ssä säädetään kiskonnasta ja törkeästä kiskonnasta määrittelemällä se siihen, että hankkii "taloudellista etua, joka on selvästi epäsuhteessa vastikkeeseen". Laki varallisuusoikeudellisista oikeustoimista 13.6.1929/228 31 § säätelee kiristämistä ja kiskontaa hädänalaisen tilan hyväksikäytön näkökulmasta. ==Kirjallisuudessa== Kirjallisuudessa tunnettuja koronkiskureita ovat muun muassa juutalainen Shylock William Shakespearen näytelmässä Venetsian kauppias ja koronkiskurieukko Aljona Ivanovna Fjodor Dostojevskin romaanissa Rikos ja rangaistus. ==Katso myös== *Kiristys == Lähteet == == Aiheesta muualla == * Hallituksen esitys muutokseksi "luottokiskontaa koskevaa rikoslain säännöstä ja korkolain säännöstä viivästyskoron määrästä" vuodelta 2009 Luokka:Rikokset Luokka:Korko
Vilddas

Vilddas on saamenkielistä musiikkia esittävä yhtye. Sen perustivat Tampereella vuonna 1997 Annukka Hirvasvuopio, Mikko Vanhasalo ja Marko Jouste. Vilddasin ensimmäinen konsertti oli 26. marraskuuta 1997 Tampereella kulttuuritalo Telakassa.Vilddas: History ==Diskografia== ===Silbabárut 2012=== ===Háliidan 2003=== :1. Háliidan :2. Vuolgge Fárrui :3. Boađan Du Lusa :4. Go Moai Leimme Mánat :5. Vilges Suola :6. Moaresluohti :7. Lasse-ádjáluohti :8. Ohcejohka :9. Dánses Lille Sárá :10. Dolla :11. Dola Mun Cahkkehan :12. Irggástallan ===Single 2002=== :1. Go Moai Leimme Mánat :2. Ohcejohka :3. Go Moai Leimme Mánat (radio edit) ===Vilddas 2002=== :1. Savkalanlávlla :2. Jiekŋaáhpi :3. Oarreluohti - Nanne Luohti :4. Beaivvážis Šaddet Beaivvit :5. Dán Ija :6. Biegga :7. Hirvas-Niila Luohti :8. Ráfi :9. Pauanne :10. Guhtur-Ándde-Reijo :11. Eadni Lávlu :12. Báze Dearvan ===Single 2000=== :1. Biegga :2. Pauanne :3. Moarseluohti ==Jäsenet== * Annukka Hirvasvuopio, laulu * Marko Jouste, kitara * Mikko Vanhasalo, klarinetti, saksofoni, huilu * Ari Isotalo * Karo Sampela, rummut * Risto Blomster, basso, lyömäsoittimet == Lähteet == ==Aiheesta muualla== *Vilddasin nettisivut * Vilddas-yhtyeen tuotanto MusicBrainz-tietokannassa Luokka:Suomalaiset yhtyeet Luokka:Saamelainen musiikki
Liskojen yö

Liskojen yö voi tarkoittaa seuraavia asioita: *Liskojen yö (The Night of the Iguana), Tennessee Williamsin näytelmä vuodelta 1961 *Liskojen yö, John Hustonin edellisen pohjalta ohjaama elokuva vuodelta 1964 *"liskojen yö", kansankielinen nimitys pidempiaikaisen alkoholinkäytön lopettamisesta seuraaville yöllisille aistiharhoille, ahdistukselle ja unettomuudelle (katso myös delirium, delirium tremens ja krapula).
Ahti Karjalainen (säveltäjä)

Ahti Eino Karjalainen (20. maaliskuuta 1907 Oulu – 2. lokakuuta 1986 Jyväskylä) oli suomalainen säveltäjä, muusikko (viulisti, alttoviulisti, pasunisti) ja kapellimestari. Hän vaikutti osan elämästään Jyväskylässä kouluttajana ja orkesterinjohtajana. Hänen sävellystyylinsä edusti romantiikan suuntausta, ja hän sävelsi muun muassa kolme sinfoniaa, useita konserttoja, kamari- ja soolosoitinmusiikkia sekä lauluja. Ahti Karjalainen opiskeli sävellystä Erkki Melartinin, Selim Palmgrenin ja Sulho Rannan johdolla ja hän sai Sibelius-Akatemian diplomin vuonna 1947. Karjalainen oli jäsenenä useissa orkestereissa vuosina 1929–1951, muun muassa pasuunan äänenjohtajana Helsingin kaupunginorkesterissa vuosina 1944–1951. Vuosina 1950–1958 hän toimi musiikinopettajana Jyväskylän kasvatusopillisessa korkeakoulussa ja vuosina 1963–1971 Jyväskylän kaupunginorkesterin kapellimestarina sekä välillä kapellimestarina Joensuussa ja musiikkiopiston johtajana Kotkassa. Keijo Virtamo (toim.): Otavan musiikkitieto (2. painos), s. 178. Helsinki: Otava, 1997. ISBN 951-1-14518-5. ==Lähteet== ==Aiheesta muualla== * * Ahti Karjalainen Music Finlandin sivuilla Luokka:Suomalaiset taidemusiikin säveltäjät Luokka:Suomalaiset kapellimestarit Luokka:Suomalaiset viulistit Luokka:Suomalaiset pasunistit Luokka:Suomalaiset kuoronjohtajat Luokka:Vuonna 1907 syntyneet Luokka:Vuonna 1986 kuolleet
Phil Bredesen

Philip Norman ”Phil” Bredesen (s. 21. marraskuuta 1943) on yhdysvaltalainen demokraattisen puolueen poliitikko. Hän toimi vuosina 2003–2011 Tennesseen kuvernöörinä ja vuosina 1991–1999 Nashvillen pormestarina. Bredesen muutti Nashvilleen vuonna 1975 ja perusti vuonna 1980 vakuutusyhtiö HealthAmerica Corporationin. Hän toimi yrityksen toimitusjohtajana vuoteen 1986, jolloin Maxicare Health Plans Incorporation osti sen noin 400 miljoonalla dollarilla. Ennen valintaansa Nashvillen pormestariksi hän oli pyrkinyt tehtävään myös vuonna 1987, jolloin hävisi pormestarinvaalin toisella kierroksella Bill Bonerille. Bredesen on naimisissa Andrea Conten kanssa. Parilla on yksi lapsi, poika Ben. == Lähteet == == Aiheesta muualla == Luokka:Tennesseen kuvernöörit Luokka:Yhdysvaltalaiset pormestarit Luokka:Yhdysvaltalaiset demokraattipoliitikot Luokka:Vuonna 1943 syntyneet Luokka:Elävät henkilöt
Jon Corzine

Jon Stevens Corzine (s. 1. tammikuuta 1947) on yhdysvaltalainen demokraattipoliitikko. Hän istui vuosina 2001–2006 Yhdysvaltain senaatissa ja tuli sen jälkeen valituksi New Jerseyn kuvernööriksi nelivuotiskaudelle, joka päättyi 2010. Corzine syntyi Illinois'ssa. Hän työskenteli investointipankki Goldman Sachsissa ja ansaitsi noin 400 miljoonaa dollaria pankin mennessä pörssiin 1999. Hänen seuraajakseen pankin toimitusjohtajaksi tuli Henry Paulson. Hän otti marraskuussa 2003 avioeron Joanne Doughertystä, jonka kanssa oli ollut naimisissa vuodesta 1969. Pari sai kolme lasta. Marraskuussa 2010 Corzine avioitui Sharon Elghanayanin kanssa. Corzine joutui 12. huhtikuuta 2007 vakavaan auto-onnettomuuteen ja oli alun perin kriittisessä tilassa, mutta toipui ja pääsi muutamien viikkojen kuluttua sairaalasta. Corzine menetti paikkansa kuvernöörinä republikaanien Chris Christielle vuoden 2009 vaaleissa. == Lähteet == Luokka:Amerikanitalialaiset Luokka:Goldman Sachs Luokka:New Jerseyn kuvernöörit Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1947 syntyneet Luokka:Elävät henkilöt
Kahvankari

Kahvankari on asumaton saari Oulun kaupungin vesialueella Perämerellä. Se sijaitsee Hermannien ja Kellon Kraaselin saarien välisellä alueella Kuivasmeren lahden suulla Taskilan kaupunginosan edustalla, noin 2,2 kilometrin päässä Letonniemestä. Saarta esitettiin suojeltavaksi luonnonsuojelulain nojalla, ja se on ympäröivine karikkoineen luonnonsuojelualuetta. Saari on pääasiassa sekametsän peitossa, ja sen rannat ovat ruoikkoisia. Saaren pohjoisosassa on hiekkasärkkä, joka ulottuu Kellon Kraaseliin saakka. Saarella pesii merilintuja, ja se on muun muassa karikukkojen (Arenaria interpres) pesimispaikka. == Lähteet == == Aiheesta muualla == Luokka:Oulun merialueiden saaret Luokka:Taskila
José José

José Romulo Sosa Ortíz eli José José (17. helmikuuta 1948 – 28. syyskuuta 2019) oli meksikolainen laulaja ja näyttelijä. José José oli 1970-luvun vuosina Latinalaisen Amerikan tunnetuimpia balladisteja. Tunnetuimpiin lauluihin lukeutuu päättyneestä romanssista kertova "Lo Dudo". Hän teki yhteistyössä José Felicianon kanssa hitin "Por Ella". José José sai vielä 1990-luvulla suosiota "Cuarenta y Veinten" (1992) kaltaisilla hiteillä. Hänen tuorein studioalbuminsa Tenampa julkaistiin vuonna 2001. Vuonna 2007 ilmestyi Josén tunnetuimpien duettojen kokoelma Mis Duetos, joka sisälsi myös uuden kappaleen "E-Mail Me". José Josélla on viisi lasta. Alkoholiongelma alkoi rappeuttaa hänen terveyttään 1990-luvulla, mutta hän ilmoitti toipuneensa Alcoholics Anonymousin vertaistuella. Hänellä on tähti Hollywood Walk of Famella. ==Lähteet== == Aiheesta muualla == * Viralliset sivut Luokka:Bossa nova -laulajat Luokka:Bossa nova -muusikot Luokka:Hollywood Walk of Fame Luokka:Meksikolaiset laulajat Luokka:Meksikolaiset näyttelijät Luokka:Vuonna 1948 syntyneet Luokka:Vuonna 2019 kuolleet
Isokankaan luonnonsuojelualue

Isokankaan luonnonsuojelualue on 1127 hehtaarin laajuinen luonnonsuojelu- ja pohjavesialue Oulun kaupungissa entisen Ylikiimingin rajan lähellä, Sanginjoen pohjoispuolella. Se on harjumaisemaa, jonka keskellä on tummavetinen Isonkankaanjärvi. Järven ympärillä on aarnialue. Alue on myös Oulun kaupungin tärkeimpiä säilyneitä luonnonalueita sekä suosittu retkeilykohde. Luonnonsuojelualue perustettiin kesällä 1987, kun Oulun kaupunginhallitus teki kaupunginvaltuuston aloitteesta lääninhallitukselle esityksen 331 hehtaarin kokoisen alueen rauhoittamisesta luonnonsuojelualueeksi. Alue suojeltiin lääninhallituksen 17. joulukuuta 1987 antamalla päätöksellä. Vuonna 2020 alue laajennettiin 1127 hehtaarin suuruiseksi. Alueella on myös Isokankaan retkeilypolku, joka on rakennettu ohjaamaan retkeilijöitä. Retkeilypolku liittyy läheisesti Kalimen retkeilypolkuun ja Korpilammen riistapolkuun. == Lähteet == Luokka:Pohjois-Pohjanmaan luonnonsuojelualueet Luokka:Oulun luonto
Heinz Chur

Heinz Chur (s. 24. syyskuuta 1948, Essen) on saksalainen taidemusiikin säveltäjä. Chur aloitti musiikin luomisen varhaisella iällä. Hänen tuotantoonsa kuuluu viisi sinfoniaa ja yhdeksän pianosonaattia. Chur asuu Essenissä vaimonsa Christinan kanssa. Luokka:Saksalaiset säveltäjät Luokka:Vuonna 1948 syntyneet Luokka:Elävät henkilöt
Selkäkari (Oulu)

Selkäkari (myös Piispanletto ja Surmankari) on matala asumaton saari ja luonnonsuojelualue Kiviniemen kaupunginosan edustalla Kempeleenlahdella. Saari ja sitä ympäröivät vesialueet ovat arvokkaita lintuvesialueita. Saarella pesii merilintuja, ja se on muun muassa karikukkojen (Arenaria interpres) pesimispaikka. Saarella pesii myös lähes sata naurulokkipariskuntaa. == Lähteet == Luokka:Kiviniemi Luokka:Suomen Natura-alueet Luokka:Oulun merialueiden saaret Luokka:Pohjois-Pohjanmaan luonnonsuojelualueet
Selkäkari

Selkäkari on Suomessa varsin yleinen paikannimi (noin 80 kappaletta Maanmittauslaitoksen Karttapaikassa). Tunnettuja Selkäkareja ovat muun muassa: * Selkäkari, saari Kotkan edustalla * Selkäkari, saari Perämerellä Kälviän edustalla * Selkäkari, saari Vähä-Löytäneen järvessä Längelmäellä * Selkäkari (myös Piispanletto), saari ja luonnonsuojelualue Kempeleenlahdella Oulussa * Selkäkari, saari Perämerellä Simon edustalla * Selkäkarinmatala, saari Perämerellä Simon edustalla.
Olcott Deming

Olcott Hawthorne Deming (28. helmikuuta 1909 – 20. maaliskuuta 2007) oli yhdysvaltalainen diplomaatti. Deming oli Nathaniel Hawthornen jälkeläinen. Hän syntyi Westchesterin piirikunnassa New Yorkin osavaltiossa. Valmistuttuaan Rollins Collegesta vuonna 1935 hän työskenteli Tennessee Valley Authoritylle sekä opettajana Greenwichissä, Connecticutissa. Deming liittyi Yhdysvaltain ulkoministeriöön vuonna 1942. Hän työskenteli mm. Yhdysvaltain ensimmäisenä suurlähettiläänä Ugandaan vuosina 1962–1965. Hän kuoli verenmyrkytykseen Washington DC:ssä 98-vuotiaana. Luokka:Yhdysvaltalaiset diplomaatit Luokka:Vuonna 1909 syntyneet Luokka:Vuonna 2007 kuolleet
Iwo Jiman taistelu

Iwo Jiman taistelu (operaatio Detachment) oli Yhdysvaltain ja Japanin välinen taistelu Tyynenmeren sodassa toisessa maailmansodassa. Taistelu käytiin pienellä Tyynenmeren saarella Iwo Jimalla helmi–maaliskuussa 1945. Yhdysvaltain maihinnousun tarkoitus oli valloittaa saari sen strategisten lentokenttien tähden.Iwojima.com ==Taistelut== Yhdysvaltalainen merijalkaväki suoritti maihinnousun Iwo Jiman saarelle noin neljälläsadalla amtrackilla ja maihinnousualuksella. Japanilaiset kuitenkin olivat vastassa Yhdysvaltain joukkoja. Kun yhdysvaltalaiset olivat edenneet ensimmäisten dyynien yli ja parisen sataa sotilasta oli edennyt noin neljäsosan rannasta, japanilaiset avasivat tulen. Yhdysvaltain merijalkaväen sotilaat onnistuivat kuitenkin murtamaan puolustuksen. Saarta puolustaneen Japanin keisarillisen armeijan asemat olivat järeästi linnoitetut. Ne koostuivat suurista bunkkereista, piiloon kaivetusta tykistöstä ja kahdeksantoista kilometriä pitkästä tunneliverkostosta. Taistelu oli ensimmäinen, joka käytiin Japanin kotisaarilla. Puolustajien vastarinta oli ankaraa. Taistelussa kuoli noin 18 000 japanilaista sotilasta. ==Lipun nosto Suribachi-vuorelle== thumb|left|Suribachi-vuori Yhdysvalloille Iwo Jiman taistelusta tuli merkittävä symboli ja propaganda-ase. Associated Pressin valokuvaaja Joe Rosenthal kuvasi viittä merijalkaväen ja yhtä laivaston sotilasta pystyttämässä tähtilippua saaren lounaiskärjellä sijainneelle Suribachi- vuorelle. Joe Rosenthalin valokuva Raising the Flag on Iwo Jima on eräs tunnetuimmista ja kuuluisimmista toista maailmansotaa kuvaavista valokuvista. ==Elokuvat== Clint Eastwoodin ohjaamat elokuvat Isiemme liput (2006) ja Kirjeitä Iwo Jimalta (2006) kertovat Iwo Jiman taistelusta. Elokuvista ensimmäisenä mainittu käsittelee tapahtumia yhdysvaltalaisten ja jälkimmäinen japanilaisten näkökulmasta. Kuva:Iwo Jima - Landing Plan.jpg|Iwo Jiman maihinnoususuunnitelma. Kuva:Flamethrower-iwo-jima-194502.jpg|Liekinheitintä kantava yhdysvaltalaissotilas Iwo Jimalla. ==Lähteet== * * * ===Viitteet=== Luokka:Tyynenmeren sodan taistelut toisessa maailmansodassa Luokka:Yhdysvaltain taistelut Luokka:Seulonnan keskeiset artikkelit
Hildegard Behrens

Hildegard Behrens (9. helmikuuta 1937 Varel, Saksa – 18. elokuuta 2009 Tokio, Japani) oli saksalainen sopraano. Hänet tunnettiin laajasta repertoaaristaan, johon kuului rooleja muiden muassa Wagnerin, Weberin, R. Straussin ja Alban Bergin oopperoista. Ennen oopperalaulajan uraansa Behrens ehti valmistua Freiburgin Albert Ludwigs -yliopistosta, jossa hän oli opiskellut lakia. Laulunopintonsa hän aloitti Ines Leuwenin johdolla Freiburgin musiikkiakatemiassa. Behrens teki debyyttinsä Freiburgissa vuonna 1971 roolissa W. A. Mozartin oopperassa Figaron häät. Yhdysvaltain-debyyttinsä hän teki New Yorkin Metropolitan-oopperassa 1976, jolloin hän esitti Giorgettan roolin Giacomo Puccinin teoksessa Il tabarro. Behrens kuoli elokuussa 2009 valtimonpullistumaan Tokiossa, jossa hän oli luentomatkalla. == Lähteet == ==Aiheesta muualla== * Hildegard Behrensin muistokirjoitus Helsingin Sanomissa Luokka:Saksalaiset oopperalaulajat Luokka:Grammy-palkinnon saajat Luokka:Sopraanot Luokka:Vuonna 1937 syntyneet Luokka:Vuonna 2009 kuolleet
Iinatin moottoriurheilukeskus

Iinatin moottoriurheilukeskus oli Kaakkurin kaupunginosan itäreunalla Oulussa sijaitseva moottoriurheilun toimipaikka. Moottoriurheilukeskus suljettiin lopullisesti keväällä 2015. Keskuksessa järjestettiin vuosittain useita moottoriurheilutapahtumia. Moottoriurheilukeskus sijaitsee Kaakkurin kaupunginosasta Iinatin kaupunginosaan johtavan paikallistien varrella, noin kolmen kilometrin päässä Kaakkurin keskuksesta itään. Alueen asutuksen laajetessa asukkaat ovat esittäneet valituksia moottoriurheilukeskuksen aiheuttamista äänihaitoista, ja moottoriurheilukeskuksen toiminnot siirretään kokonaisuudessaan valtatien 20 varrelle rakennettuun monitoimikeskus OuluZoneen. == Aiheesta muualla == * OuluZonen internetsivut * Oulun moottoriurheilualueet Luokka:Kaakkuri Luokka:Oulun urheilupaikat Luokka:Suomen moottoriradat
Aspartaattiaminotransferaasi

Aspartaattiaminotransferaasi eli ASAT (EC 2.6.1.1) on hyvin yleinen intrasellulaarinen eli solunsisäinen entsyymi, jota on eniten maksan, sydänlihaksiston ja luurankolihaksiston sytosolissa ja mitokondrioissa. Entsyymin aktiivisuus veriplasmassa kasvaa sydäninfarktin sekä maksatulehduksen yhteydessä. Aspartaattiaminotransferaasi katalysoi reversiibeliä reaktiota, jossa aminoryhmä siirretään aspartaatilta α-ketoglutaraatille ja tuotteena muodostuu oksaloetikkahappoa ja glutamaattia. == Lähteet == == Aiheesta muualla == *Yhtyneet laboratoriot * IUBMB Enzyme Nomenclature EC 2.6.1.1: Aspartate transaminase (englanniksi) Luokka:Transferaasit
Riitankari

Riitankari on pieni asumaton saari Oulun kaupungin edustalla Perämerellä. Se sijaitsee 3,8 kilometriä koilliseen Oulunsalon Riutunkarin kalasatamasta ja 7,1 kilometriä länteen Nallikarin uimarannalta. Saari on Oulun kaupungin saarista ainoa varsinainen lintusaari. Saarella pesii muun muassa lähes sata naurulokkipariskuntaa. == Lähteet == Luokka:Oulun merialueiden saaret
Nordisk Film

Nordisk Film A/S (aiemmalta nimeltään Nordisk Films Kompagni af) on vuonna 1906 Tanskassa perustettu elokuvayhtiö. Nordisk Film on osa Egmont-konsernia, joka on Euroopan johtavia mediayhtiöitä. Egmont on kaupallinen säätiö, jonka voitosta jaetaan vuosittain 13 miljoonaa euroa erityisesti lasten ja nuorten sosiaalisia ja terveydellisiä oloja tukeviin hankkeisiin. Lisäksi tukea suunnataan taiteeseen, kulttuuriin ja tutkimukseen. Nordisk Film on maailman vanhimpia elokuvayhtiöitä. Yhtiön palveluksessa oli 1 900 ihmistä. Nykyään Nordisk Film on Pohjoismaiden johtavia viihdeyrityksiä, jonka toiminta kattaa elokuvien ja tv-sarjojen kehittelyn, tuotannon ja jakelun, tietokonepelien tuotannon ja jakelun, gift card -liiketoimintaa sekä digitaalista mainontaa. Nordisk Filmillä on Sonyn PlayStationin levitysoikeudet, ja yhtiö omistaa elokuvateattereita Tanskassa, Ruotsissa ja Norjassa. Suomessa Nordisk Film on suurin kotimaisen elokuvan levittäjä, jonka elokuvalevityksen johtana toimii Katarina Nyman. Yhtiö on osakas Solar Films -elokuvatuotantoyhtiössä. Se myöntää vuosittain tunnustuspalkinnon pohjoismaista elokuvaa edistäneelle elokuvalle tai tekijäryhmälle. Palkinto jaettiin ensimmäisen kerran vuonna 1996. == logot == Tiedosto:Nordisk films compagni logo.jpg|1909 Tiedosto:Nordisk Film 1947.jpg|1947–1984 Tiedosto:Nordisk Filmin logo.svg|2006–2020 Tiedosto:Nordisk Films 2020 logo.png|2020– == Lähteet == == Kirjallisuutta == *Thorsen, Isak: Nordisk Films Kompagni 1906–1924 : The Rise and Fall of the Polar Bear. London : John Libbey, 2017. ISBN 9780-86196-731-5. == Aiheesta muualla == * Nordisk Filmin suomenkieliset kotisivut * Luokka:Elokuvalevittäjät Luokka:Tanskalaiset elokuvayhtiöt Luokka:Egmont
Merimiehenkotimuseo

Merimiehenkotimuseo toimii Oulun Pikisaaressa sijaitsevassa Matilan talossa, joka on kaupungin vanhin säilynyt puutalo. Rakennus on aikoinaan toiminut myös tullitupana, ja sen historialliset lähteet voidaan jäljittää aina 1730-luvulle. Rakennus selvisi vahingoittumatta vuoden 1822 suurpalosta. Museota ylläpitää Pohjois-Pohjanmaan museo. Rakennus on alun perin toiminut tullitupana Oulusta Liminkaan johtaneen tien varrella, josta se siirrettiin Pikisaareen vuonna 1983. Rakennus sisustettiin 1880-luvun tyylin mukaan merimiehen kodiksi Isak Matilaisen mukaan. Museon näyttely muodostuu tyypillisestä 1800-luvun loppupuolen oululaisen merimiehen kodin esineistöstä. ==Lähteet== ==Aiheesta muualla== * Merimiehenkotimuseo Luokka:Oulun museot Luokka:Pikisaari Luokka:Suomen merimuseot Luokka:Suomen 1700-luvulla rakennetut rakennukset ja rakennelmat
Jim Sasser

James Ralph "Jim" Sasser (30. syyskuuta 1936 Memphis, Tennessee – 10. syyskuuta 2024 Chapel Hill, Pohjois-Carolina) oli yhdysvaltalainen demokraattisen puolueen poliitikko, lakimies ja diplomaatti. Sasser syntyi Tennesseen Memphisissä ja opiskeli lakia useissa eri yliopistoissa. Hän sai oikeuden toimia lakimiehenä Tennesseen osavaltiossa vuonna 1961, jonka jälkeen hän harjoitti ammattiaan Nashvillessa. Sasser kuului myös Yhdysvaltain merijalkaväen reserviin vuosina 1957–1963. Sasser valittiin Yhdysvaltain senaattiin Tennesseestä ensimmäisen kerran tammikuussa 1977 alkaneelle kaudelle. Hänet valittiin uudelleen 1982 ja 1988. Sasser toimi senaatissa muun muassa senaatin budjettikomitean puheenjohtajana ja hän oli ennen vuoden 1994 vaaleja vahva ehdokas demokraattisen puolueen seuraavaksi johtajaksi senaatissa. 1994 vaaleissa Sasser kuitenkin hävisi yllättäen republikaanien vastaehdokkaalle ja poliittisesti kokemattomalle Bill Fristille.https://www.nytimes.com/2002/12/22/us/divisive-words-the-successor- new-challenge-for-a-surgeon-turned-senator.html Senaatista tippumisen jälkeen presidentti Bill Clinton nimitti Sasserin Yhdysvaltain uudeksi Kiinan suurlähettilääksi. Sasser toimi suurlähettiläänä joulukuusta 1995 vuoteen 2001 saakka. Sasserilla on vaimo Mary sekä lapset Gray ja Elizabeth.http://dodd.senate.gov/index.php?q=node/3274≺=press/Speeches/106_99/0727.htm == Lähteet == Luokka:Yhdysvaltalaiset demokraattipoliitikot Luokka:Yhdysvaltain senaatin jäsenet Luokka:Yhdysvaltain suurlähettiläät Luokka:Vuonna 1936 syntyneet Luokka:Vuonna 2024 kuolleet
John Melcher

John Melcher (6. syyskuuta 1924 – 12. huhtikuuta 2018Former US Sen. John Melcher of Montana dies at 93 ) oli yhdysvaltalainen demokraattisen puolueen poliitikko. Hän edusti Montanaa Yhdysvaltain edustajainhuoneessa vuosina 1969–1977 ja senaatissa 1977–1989. Melcher syntyi Sioux Cityssä, Iowassa. Hän opiskeli Minnesotan yliopistossa, palveli Yhdysvaltain maavoimissa toisessa maailmansodassa ja valmistui Iowa State Universitystä vuonna 1950. Muutettuaan Forsythiin Montanaan hän perusti eläinlääkäriklinikan ja tuli myöhemmin valituksi kaupungin pormestariksi vuonna 1955. Melcher putosi senaatista vuoden 1988 vaaleissa. == Lähteet == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Yhdysvaltalaiset pormestarit Luokka:Eläinlääkärit Luokka:Vuonna 1924 syntyneet Luokka:vuonna 2018 kuolleet
Katrin Krabbe

Katrin Krabbe (s. 22. marraskuuta 1969 Neubrandenburg, Itä-Saksa) on entinen pikajuoksija, joka edusti Itä-Saksaa ja Saksaa 1980- ja 1990-lukujen vaihteessa. Hän edusti Itä-Saksaa Soulin kesäolympiakisoissa 1988, Etelä- Koreassa. Krabbe jäi kiinni dopingin käytöstä vuonna 1992. Saksan yleisurheiluliitto antoi hänelle tapauksesta vuoden kilpailukiellon, minkä jälkeen IAAF lisäsi kilpailukieltoa kahdella vuodella. Krabbe haastoi IAAF:n oikeuteen, ja kahdeksan vuoden oikeustaistelun jälkeen IAAF suostui maksamaan Krabbelle korvauksia menetetyistä tuloista. Krabbe lopetti uransa doping-käryn seurauksena. Hänet valittiin Saksan vuoden urheilijaksi vuosina 1990 ja 1991.http://news.bbc.co.uk/sport1/hi/athletics/1960281.stm Krabbe valittiin vuonna 1991 myös IAAF:n vuoden naisyleisurheilijaksi. == Saavutukset == * maailmanmestaruus 100 metrillä ja 200 metrillä maailmanmestaruuskisoissa Tokiossa 1991. * Euroopan mestaruus 100 metrillä, 200 metrillä ja 4x100metrin viestijuoksussa ajalla 41,68 Itä-Saksan joukkueessa 1990 Splitin Euroopan mestaruuskisoissa. ==Lähteet== Luokka:Itäsaksalaiset pikajuoksijat Luokka:Dopingrikkomuksesta tuomitut saksalaiset Luokka:Dopingrikkomuksesta tuomitut yleisurheilijat Luokka:Vuonna 1969 syntyneet Luokka:Elävät henkilöt
Un día normal

Un día normal (Tavallinen päivä) on kolumbialaisen laulaja-lauluntekijä Juanesin toinen studioalbumi, joka julkaistiin 21. syyskuuta 2002. Albumi saavutti suuren suosion latinalaisessa Amerikassa. Ensimmäisenä myyntipäivänään se rikkoi kultalevyn rajan Kolumbiassa ja myöhemmin albumille myönnettiin platinaa ja multiplatinaa maissa, kuten Kolumbia, Meksiko ja Espanja.Juanes biography . Rockero.com. Viitattu 1. kesäkuuta 2007. Albumi teki uuden ennätyksen pysymällä 92 viikkoa Billboardin Top Latin Albums -listalla.Birchmeier, Jason: Juanes biography. Allmusic. Viitattu 1. kesäkuuta 2007. Albumilla on myös kanadalaisen pop-laulajan Nelly Furtadon kanssa esitetty duetto ”Fotografía” (Valokuva), joka kertoo rakastavaisten erillään olosta. Albumin kaikki laulut olivat Juanesin kirjoittamia, poikkeuksena Joe Arroyon ”La noche” (Yö). Albumi voitti kaiken kaikkiaan kuusi Latin Grammy -palkintoa. Vuonna 2002 ”A Dios le pido” -kappale voitti paras rocklaulu -kategorian. Vuonna 2003 Un día normal -albumi oli ehdolla viidessä kategoriassa, jotka kaikki se voitti: vuoden albumi, vuoden rocksooloalbumi, vuoden laulu (”Es por ti”), vuoden levytys (”Es por ti”) ja paras rocklaulu (”Mala gente”). Un día normal sai RIIA:n myöntämän triplaplatinalevyn myynnistään ja siitä tuli Juanesin toinen bestseller-albumi Yhdysvalloissa. == Kappaleet == # # # # # # # # # # # # == Lähteet == Luokka:Vuoden 2002 albumit Luokka:Juanesin albumit
Adrian Ilie

Adrian Bucurel Ilie (s. 24. huhtikuuta 1974 Craiova, Romania) on romanialainen entinen jalkapalloilija. 180 senttimetriä pitkän Ilien pelipaikka oli hyökkääjä. Peliuransa jälkeen Ilie on toiminut liikemiehenä matkailun ja jalkapallon aloilla. Ilie edusti ammattilaisuransa aikana kasvattajaseuraansa Electroputere Craiovaa (1991–1993), Steaua Bukarestia (1993–1996), Galatasarayta (1996–1998), Valenciaa (1998–2002), Alavésia (2002–2003), Beşiktaşia (2004) ja FC Zürichiä (2004–2005). Ura miesten sarjoissa alkoi jo vuonna 1991, 17-vuotiaana, kun hänet nostettiin junioreista Electroputeren ykkösjoukkueeseen. Seuraavana vuonna hän solmi seuran kanssa ensimmäisen ammattilaissopimuksensa. Jo debyyttikaudellaan Ilie nousi seuran tärkeimpien pelaajien joukkoon ja teki 30 sarjaottelussa 12 maalia. Tämä sai maan suurimman seuran, Steaua Bukarestin, kiinnostumaan hänestä. Steaua hankki Ilien vuonna 1993 maan silloisella ennätyssummalla. Vuonna 1996 turkkilainen suurseura Galatasaray osti Ilien summalla, joka oli 20 kertaa edellistä siirtokorvausta suurempi. Hän ei kuitenkaan vakiinnuttanut paikkaansa Galatasarayssa, eikä ollut säännöllisesti kentällä. Seuraava siirto, espanjalaiseen Valenciaan vuonna 1998, oli tärkeä Ilien uran kannalta. Ura lähti uuteen nousuun; parhaana esimerkkinä siitä ovat kauden 1997/98 jälkipuoliskolla 17 ottelussa tehdyt 12 maalia. Ensimmäiset merkit Ilien uran aikaisesta päättymisestä nähtiin jo vuonna 2000. Hän kärsi jatkuvista loukkaantumisista eikä voinut olla mukana Valencian kokoonpanossa. Lopulta hänet vapautettiin sopimuksestaan mestaruuskaudella 2001–2002. Ilien seuraavakin seura löytyi Espanjasta; hän siirtyi Alavésin riveihin. Seura kuitenkin putosi pääsarjasta, ja Ilien sopimus purkautui. Hän suuntasi jälleen Turkkiin, koska Galatasarayn paikalliskilpailijan, Beşiktaşin, valmentaja, Ilien maanmies Mircea Lucescu, oli kiinnostunut saamaan hänet joukkueeseensa. Kuitenkin aika Beşiktaşin riveissä jäi lyhyeksi ja Ilie siirtyi Sveitsiin, FC Zürichin joukkueeseen. Siellä hän sai kohtalokkaan polvivamman, josta hän ei onnistunut toipumaan, ja päätti lopettaa uransa – vain 32-vuotiaana. Romanian maajoukkueessa Ilie pelasi vuosina 1993–2005 yhteensä 55 ottelua ja teki niissä 13 maalia. Hän oli mukana kolmissa arvokisoissa: MM-kisoissa 1998 sekä EM-kisoissa 1996 ja 2000. Liikemiehen uralle Ilie ryhtyi matkailun alalla työskennelleen appensa suosituksesta. Hän sijoittikin suuria summia Poiana Braşoviin, joka tunnetaan suosittuna talvilomakohteena. Ilie rakennutti alueelle hotellin ja useita huviloita. Hän on sijoittanut rahojaan myös jalkapalloon; hän on jalkapalloseura Forex Braşovin omistaja. Myös Ilien pikkuveli Sabin on tullut tunnetuksi jalkapalloilijana. Veljekset pelasivat samaan aikaan Valenciassa vuonna 1998. == Lähteet == Luokka:Romanialaiset jalkapalloilijat Luokka:Liikemiehet Luokka:Vuonna 1974 syntyneet Luokka:Elävät henkilöt
Ernest Rogers Millington

Ernest Rogers Millington DFC (15. helmikuuta 1916 - 9\. toukokuuta 2009) oli brittiläinen poliitikko. Hän toimi vuosina 1945–1950 parlamentin jäsenenä ensin Common Wealth -puolueen, sitten Työväenpuolueen edustajana. Millingtonin omaelämäkertateos Was That Really Me? julkaistiin vuonna 2006. Luokka:Brittiläiset poliitikot Luokka:Vuonna 1916 syntyneet Luokka:Vuonna 2009 kuolleet